Мари Саломеа Склодо́вски-Кюри́ (, ; Бакъ цӀе Мария Саломея Склодовская, ; 1867 шеран 7 ноябрь, Варшава, Польша, Российн импери — 1934 шеран 4 июль, Санселльмоз уллехь, Франци) — полякийн а, французийн а Ӏилманча-экспериментатор (физик, химик), педагог, йукъараллин гӀуллакххо. Шозза Нобелин совгӀатан лауреат: физикин а (1903 шо) химин а (1911 шо), исторехь хьалхара шозза Нобелин совгӀатан лауреат. Цо кхоьллина Институт Кюри Парижехь а, Варшавехь а. Склодовская-Кюри цӀе тиллина Варшавехь йолу институтан. Иза йара Пьер Кюри зуда. Цара цхьана болхбира радиоактивность толлуш. Иштта цу шинна карийра радий а, полоний а (латинийн маттахь Польшин цӀарах догӀуш ду иза. Polōnia — М. Склодовская даймохк ларар бахнехь).

Бераш

Ирен Жолио-Кюри (1897 шо—1956 шо) — химин Нобелин совгӀатан лауреат 1935 шо.
Ева Кюри (1904 шо—2007 шо) — театран а, музыкин а критик, йукъараллин гӀуллакххо; шен ненах лаьцна книган автор.

СовгӀаташ
Шиъ Нобелин совгӀат доцург, цунна еллера:
Французийн Ӏилманан академин Бертло мидал (1902 шо)
Лондонан паччахьан йукъараллин Дэвин мидал (1903 шо)
Маттеуччин мидал, Италин Халкъан Ӏилманан академи (1904 шо)
Франклинан институтан Эллиот Крессонан мидал (1909 шо).

Иза йара 85 Ӏилманан йукъараллин сийлахь декъашхо. 1911 шо дуьна дӀа цо дакъа лоцара сийлахь лору Сольвейн физикин конгрессехь. 12 шарахь иза йара Къамнийн лигин интеллектан цхьанакъахьегаран Хьалкъан йукъаралин комиссин белхало.
Склодовски-Кюри, Мари